
Gêm fwrdd cyfieithu 
Adnoddau
Deis cyffredin
cownteri (mae’n bosib defnyddio darnau arian yn lle cownteri plastig)
Dull
Y dysgwyr i chwarae mewn parau efo un deis rhwng 2.
Mae’r dysgwyr yn rholio deis a’r person sydd â’r rhif uchaf sy’n cael cychwyn cyntaf.   Mae’n rholio’r deis ac yn mynd ymlaen y nifer o sgwariau a oedd ar y deis.  Cofiwch eu hatgoffa i gyfrif yn Gymraeg, os medrant, wrth symud ymlaen.  Yna mae’r dysgwr yn cyfieithu’r geiriau.
Cyfieithu syml sydd yma.  Mae’r person cyntaf yn rholio deis ac yn cyfieithu’r hyn sydd yn y sgwâr.  Yna mae’r ail berson yn cael tro.  Y person cyntaf i gyrraedd y pen sy’n ennill, ond mae’n bosib chwarae eto ac eto.
Y ffordd hawsaf i chwarae’r gêm yw cyfieithu o Gymraeg i Saesneg.  Y ffordd fwy heriol yw cyfieithu o Saesneg i Gymraeg.  Mae’n bosib dechrau’r ffordd gyntaf, neu os ydi’r dysgwyr yn ddigon hyderus ddechrau efo Saesneg i Gymraeg.
